— Нашы студэнты прайшлі адбор праз цэнтралізаванае тэсціраванне, — гаворыць Юрый Генадзьевіч, — і сярод іх, няхай і няшмат, але ёсць людзі, апантаныя навукай. Мы рады і можам ім дапамагчы, супрацоўнічаць з імі на працягу іх вучобы. Ідэалогія нашага тэхнапарка, універсітэта ў цэлым — ствараць умовы для развіцця маладых людзей, якія хочуць праявіць сябе ў навуцы. А калі яны яшчэ і зарплату пры гэтым атрымліваюць, нават калі вучацца, то што можа быць лепей. Усе кірункі тэхнапарка, не толькі медыцынскі, пастаянна абнаўляюцца — гэта і апрацоўка дэталей для машынабудавання, і праект па спартыўнай інжынерыі, і інш. Мы ўвесь час працуем у полі інавацыйнай вытворчасці, даём студэнтам сучасныя веды і навыкі.